钦定古今图书集成/明伦汇编/氏族典/第440卷 > 贾文备〈父辅〉
## 钦定古今图书集成/明伦汇编/氏族典/第440卷 > 贾文备〈父辅〉

按《元史贾文备传》：“文备字仲武，祁州蒲阴人。父辅，仕
金为祁州刺史，以众归太祖，诏隶张柔。柔开帅府于
满城，命辅行元帅府事。柔将兵在外，辅常居守，累功
改行军千户。卒，文备袭父千户职。至元八年，授宿州
万户，寻改河南等路统军，围襄樊。九年，移蔡州，兼水
陆漕运。丞相伯颜伐宋，文备领左翼诸军，以功加昭”
勇大将军，守鄂州。十五年，进镇国上将军、湖南道宣
慰使，徇琼、崖等州及广东濒海诸城。十六年，召还，拜
淮东宣慰使。二十三年，改湖广行省参知政事，致仕，
卒。延祐四年，追谥“庄武。”